ตลาดวิชา
เงียบเชียบมานาน ในวันนี้ รศ.ดร.ภาณุพงศ์ นิธิประภา คณบดีคณะเศรษฐศาสตร์ มหาวิทยาลัยธรรมศาสตร์ จัดงานใหญ่แถลงข่าวข้อมูลทางเศรษฐกิจชุดใหญ่
23 เม.ย. 2556

เงียบเชียบมานาน ในวันนี้ รศ.ดร.ภาณุพงศ์ นิธิประภา คณบดีคณะเศรษฐศาสตร์ มหาวิทยาลัยธรรมศาสตร์ จัดงานใหญ่แถลงข่าวข้อมูลทางเศรษฐกิจชุดใหญ่
ไล่จาก มาตรการกระตุ้นเศรษฐกิจโดยใช้งบประมาณ 2 ล้านล้านบาท ของรัฐบาลว่าจะมีผลกระทบต่อเสถียรภาพและฐานะการคลังของไทยอย่างไร
การประกันราคาข้าวเปลือกจะทำให้การส่งออกข้าวของไทยในเศรษฐกิจโลกพังพินาศจริงหรือไม่
ภาคอสังหาริมทรัพย์กำลังเข้าสู่ภาวะฟองสบู่หรือไม่
การขึ้นอัตราค่าจ้างขั้นต่ำมีผลกระทบต่ออัตราเงินเฟ้อหรือไม่
วิเคราะห์ความเหมาะสมของการดำเนินนโยบายอัตราดอกเบี้ยของธนาคารแห่งประเทศไทย
ค่าเงินบาทที่แข็งขึ้นมีผลกระทบอย่างไรต่อการส่งออก
สุดท้าย ผลกระทบต่อเศรษฐกิจไทยจากการชะลอตัวของเศรษฐกิจโลก
แต่ละเรื่องชวนติดตามด้วยความระทึกในฤทัยเป็นอย่างยิ่ง
อยู่ที่ว่าคณาจารย์ในมหาวิทยาลัยธรรมศาสตร์ที่ทำการศึกษาวิจัยงานด้านวิชาการ จะกล้าวิพากษ์วิจารณ์แค่ไหน
หลังจากก่อนหน้านี้ ทีมนักวิชาการโพลิซีวอทช์ ซึ่งติดตามงานนโยบายของรัฐบาลต้องพักงานการติดตามวิเคราะห์นโยบายไปพักใหญ่ เพราะโดนทั้งศอก ทั้งเข่า ทั้งขู่ให้เย็บปากจากบรรดานักการเมืองผู้เรืองอำนาจจนจ๋อยไปตามๆ กัน
มาบัดนาว นักวิชาการจากธรรมศาสตร์ตลาดวิชา พร้อมจัดหนัก
อย่าลืมว่า ณ สถาบันแห่งนี้ คณบดีคณะเศรษฐศาสตร์แต่ละคนนั้นได้สร้างชื่อเสียงบารมีไว้อย่างมากมาย ทั้ง ณรงค์ชัย อัครเศรณีเกริกเกียรติ พิพัฒน์เสรีธรรม เมธี ครองแก้ว รศ.วรากรณ์ สามโกเศศพรายพล คุ้มทรัพย์สิริลักษณา คอมันตร์นิพนธ์ พัวพงศ์กรปราณี ทินกรปัทมาวดี ซูซูกิ 
คนในรัฐบาลเงี่ยหูฟังไว้ให้ดี แว่วว่า ยาหม้อใหญ่เสนอให้ไปต้มกินแก้ช้ำใน...